作者：李曾伯
词牌/韵律：沁园春

paragraphs: 雪山有缘，白首重来，信不偶然。
怅怆凄未洗，平戎何策，英灵不绝，赖蜀多贤。
耆旧二三，甲兵百万，力障狂澜回巨川。
秋声静，共巍楼把酒，自足筹边。
何人为我盏天。
焉用此客星留井躔。
正柴桑栗里，稻肥蟹健，松江笠泽，莼美鲈鲜。
百计求闲，一归未得，便得归闲能几年。
持公赋，待后堂新唱，夸语彭宣。